Blaze7451/Wiki-th-20250601 huggingface dataset:
วัดเขาสุวรรณคีรี

วัดเขาสุวรรณคีรี เป็นโบราณสถานภายในกำแพงเมือง อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย วัดตั้งอยู่บริเวณจุดสูงสุดของเขาพนมเพลิง ซึ่งเป็นเนินเขาเดียวกับวัดเขาพนมเพลิงที่ตั้งอยู่ห่างออกไป 200 เมตร ทางทิศตะวันออกของวัดเขาสุวรรณคีรี เนินเขาพนมเพลิงนี้อยู่บริเวณด้านตะวันออกเฉียงเหนือของตัวเมือง ทางขึ้นวัดใช้เส้นทางเดียวกับวัดเขาพนมเพลิงที่สามารถเดินต่อเนื่องเชื่อมต่อกันได้ ได้แก่ ทางขึ้นหลักเป็นบันไดศิลาแลง และทางขึ้นบริเวณทางด้านหลังมณฑปวัดเขาพนมเพลิง
องค์ประกอบภายในวัดเขาสุวรรณคีรีประกอบด้วย 3 ส่วนหลัก ได้แก่ (1) วิหาร (2) เจดีย์ประธานทรงลังกาขนาดใหญ่ที่ประดิษฐ์บนฐานสูง 5 ชั้น ปัจจุบันมีสภาพค่อนข้างสมบูรณ์ และ (3) เจดีย์ราย มีสภาพค่อนข้างสมบูรณ์จุดเด่นคือมีแนวกำแพงล้อมพร้อมกับทวารบาล ที่มีการตกแต่งด้วยทวารบาลรูปคน รูปสิงห์

**สถานที่ตั้ง**
วัดเขาสุวรรณคีรีตั้งอยู่บนเนินเขาอีกยอดหนึ่งในเทือกเขาเดียวกันแต่อยู่คนละยอดกับวัดเขาพนมเพลิงทางทิศตะวันตก หรือหากเดินเท้าขึ้นมาจากด้านวัดเขาพนมเพลิง วัดนี้จะอยู่ด้านหลังเขาพนมเพลิงไปทางทิศตะวันตกโดยมีทางเดินเชื่อมถึงกันห่างออกไปประมาณ 200 เมตร ทางขึ้นเป็นบันไดจำนวนหลายสิบขั้นทำจากศิลาแลงขนาดกว้างประมาณ 6 เมตร

**สถาปัตยกรรม**
วัดเขาสุวรรณคีรีสามารถมองเห็นยอดเจดีย์ที่สูงเด่นเป็นสง่าได้จากทางเข้าจุดขายบัตรเข้าชมอุทยานประวัติศาสตร์ศรีสัชนาลัยเนื่องจากตั้งอยู่บนเนินเขา  โดยมีกลุ่มโบราณสถานที่สำคัญคือ เจดีย์ประธานทรงระฆังขนาดใหญ่ก่อด้วยศิลาแลง ฐานของเจดีย์ทำสูงขึ้นไปถึง 5 ชั้นและยังมีความสมบูรณ์ค่อนข้างมากเมื่อขึ้นเป็นยังชั้นสูงสุดของฐานเจดีย์ประธานมองไปด้านหลัง สามารถเห็นทิวทัศน์ที่สวยงามของอุทยานประวัติศาสตร์ศรีสัชนาลัยได้ สำหรับลานชั้นต่างๆ ของเจดีย์ประธานมีขนาดกว้างขวางพอสมควรสันนิษฐานว่าใช้สำหรับเป็นลานประทักษิณ  โดยมีซุ้มพระทั้ง 4 ด้าน ตรงก้านฉัตรมีพระพุทธรูปปูนปั้นปางลีลารอบก้านฉัตรเช่นเดียวกับวัดช้างล้อมตั้งอยู่บนฐานสี่เหลี่ยมจัตุรัสซ้อนกันสามชั้น  ด้านหน้าเจดีย์ เป็นวิหารขนาด 7 ห้อง ฐานวิหารและเจดีย์รายก่อด้วยศิลาแลง ปัจจุบันเหลือเพียงเสาและฐานวิหาร  สำหรับด้านหลังเจดีย์ประธานมีเจดีย์ขนาดปานกลางรูปร่างทรงกลมล้อมรอบด้วยแนวศิลาแลง ตรงกำแพงแก้วชั้นในทิศตะวันตกเฉียงใต้ มีรูปยักษ์ปูนปั้นขนาดใหญ่และรูปสัตว์ รูปปูนปั้นเหล่านี้ชำรุดและล้มลงอยู่บนพื้นดิน ลักษณะของรูปยักษ์คล้ายกับรูปสัตว์ที่มีอยู่วัดช้างล้อมมาก สันนิษฐานว่าสร้างขึ้นในสมัยใกล้เคียงกัน เจดีย์ทรงลังกาซึ่งเป็นโบราณสถานหลักของวัด
เมื่อลงจากวัดเขาสุวรรณคีรีจะมีทางแยกลงมาทางด้านขวา ไม่ต้องเดินย้อนกลับไปยังวัดเขาพนมเพลิง ก็สามารถลงมายังด้านล่างซึ่งมีทางเดินเชื่อมไปยังทางขึ้นวัดเขาพนมเพลิงได้เช่นเดียวกันและวัดเขาสุวรรณคีรีถัดจากวัดเขาพนมเพลิงไปทางทิศตะวันออก

**ระเบียงภาพ**

**อ้างอิง**
หมวดหมู่:อุทยานประวัติศาสตร์ศรีสัชนาลัย
เขาสุวรรณคีรี
หมวดหมู่:โบราณสถานในจังหวัดสุโขทัย
แม่แบบ:เหตุการณ์ปัจจุบัน/2552 มกราคม 7

* ความขัดแย้งอิสราเอล-ปาเลสไตน์ พ.ศ. 2552:
** ได้มีการยิงจรวดหลายลูกมาจากประเทศเลบานอนโจมตีทางตอนเหนือของอิสราเอล  (สกายนิวส์)
** สหประชาชาติหยุดการช่วยเหลือทางมนุษยธรรมในฉนวนกาซาหลังจากถูกยิงโดยกองทัพอิสราเอล  (บีบีซี)- รัสเซียและยูเครนตกลงที่จะส่งก๊าซธรรมชาติผ่านท่อขนส่งหลักไปยังทวีปยุโรปอีกครั้งหนึ่ง  (เอพี)- เกาหลีเหนือประกาศว่าจะมีการเลือกตั้งสมาชิกรัฐสภาในวันที่ 8 มีนาคม ที่จะถึงนี้  (ซีเอ็นเอ็น)
}
ภาษาอ็อบเจกทีฟ-เจ

ภาษาอ็อบเจกทีฟ-เจ (Objective-J) พัฒนาขึ้นเพื่อใช้ใน Cappuccino สำหรับใช้ทำ web application ภาษาอ็อบเจกทีฟ-เจ มีลักษณะวากยสัมพันธ์คล้ายคลึงกับภาษาอ็อบเจกทีฟ-ซี แต่ใช้ ECMAScript หรือ JavaScript แทนส่วนที่เป็นภาษาซี ภาษาอ็อบเจกทีฟ-เจ ในแบบที่ใช้บนเว็บจะใช้ runtime ที่พัฒนาเลียนแบบ Objective-C runtime โดยตัวโปรแกรมจะใช้ชุดคำสั่งภาษา ECMAScript คอมไพล์ชุดคำสั่งภาษาอ็อบเจกทีฟ-เจ เป็น ECMAScript ก่อน ทั้งนี้ นอกจากใช้ในการทำเว็บแอปพลิเคชันแล้ว ยังมีการเริ่มใช้ภาษาอ็อบเจกทีฟ-เจเพื่องาน application scripting ด้วย 
หมวดหมู่:ภาษาโปรแกรมเชิงวัตถุ
ตัวอ่อน

ไฟล์:Nachtkerzenschwaermer Raupe.jpg|thumb|ภาพขยายของตัวอ่อน Proserpinus proserpina
ตัวอ่อน (larva)  เป็นระยะที่ยังเจริญไม่เต็มวัยระยะหนึ่งของสัตว์ ซึ่งต้องผ่านกระบวนการเมตามอร์โฟซิสก่อนเป็นตัวเต็มวัย สัตว์ที่มีพัฒนาการแบบอ้อม (indirect development) เช่น แมลง สัตว์ครึ่งบกครึ่งน้ำ หรือไนดาเรียนมักมีระยะตัวอ่อนอยู่ในวงจรชีวิตด้วย
ลักษณะของตัวอ่อนมักจะต่างจากตัวเต็มวัยมาก (ดังเช่นหนอนผีเสื้อกับผีเสื้อ) อีกทั้งมีโครงสร้างและอวัยวะที่ต่างออกไป ซึ่งไม่ปรากฏในตัวเต็มวัย อาหารการกินก็อาจต่างกันด้วย
ตัวอ่อนมักมีการปรับเปลี่ยนเพื่ออยู่ในสิ่งแวดล้อมที่ต่างจากของตัวเต็มวัย ตัวอ่อนบางชนิดเช่นลูกอ๊อดอาศัยอยู่ในแหล่งน้ำแทบจะตลอด แต่สามารถอาศัยอยู่นอกแหล่งน้ำได้เมื่อเจริญเป็นกบตัวเต็มวัย ตัวอ่อนจะได้รับที่หลบภัยจากผู้ล่าและลดการแข่งขันแย่งทรัพยากรกับประชากรตัวเต็มวัย จากการที่อาศัยในสิ่งแวดล้อมที่ต่างกัน
สัตว์ในระยะตัวอ่อนจะกินอาหารเพื่อเตรียมพร้อมสำหรับการเปลี่ยนผ่านไปสู่ตัวเต็มวัย สิ่งมีชีวิตบางชนิดเช่นโพลีคีตและเพรียงมีตัวเต็มวัยที่ไม่สามารถเคลื่อนที่แต่มีตัวอ่อนที่เคลื่อนที่ได้ และใช้ระยะตัวอ่อนเพื่อแพร่กระจายตัว
ตัวอ่อนบางชนิดต้องอาศัยตัวเต็มวัยคอยป้อนอาหารให้ แมลงพวก Hymenoptera ที่มีกลุ่มสังคมแท้หลายชนิดมีตัวอ่อนที่ตัวเมียวรรณะคนงาน (worker) คอยป้อนอาหารให้ ต่อกระดาษ (Ropalidia marginata) ตัวผู้สามารถทำหน้าที่ป้อนอาหารตัวอ่อนได้แต่ประสิทธิภาพด้อยกว่า โดยใช้เวลามากกว่าในการให้อาหารแต่ตัวอ่อนกลับได้อาหารปริมาณน้อยกว่า

**อ้างอิง**
หมวดหมู่:ชีววิทยาการเจริญ
มิจฉาวณิชชา

มิจฉาวณิชชา คือ การค้าขายที่ผิด หรือไม่ชอบธรรม หมายถึง บุคคลไม่ควรค้าขาย สิ่งเหล่านี้ ซึ่งถือว่าเป็นอันตรายต่อเพื่อนมนุษย์ต่อสัตว์และต่อสภาพแวดล้อม ประกอบด้วย
#สัตถวณิชชา คือ การขายอาวุธ อันเป็นอุปกรณ์ซึ่งมีไว้ประทุษร้าย เชื่อว่า คือสิ่งที่ได้ชื่อว่า อาวุธทุกชนิด เช่น อาวุธปืน อาวุธเคมี ระเบิด นิวเคลียร์ อาวุธอื่น ๆ เป็นต้น อาวุธเหล่านี้หากมีเจตนาเพื่อทำร้ายกัน จะก่อให้เกิดการทำลายล้างซึ่งกันและกัน เป็นการทำลายสันติภาพและมิตรภาพ
#สัตตวณิชชา หมายถึง การค้าขายมนุษย์ อันหมายถึงการจ้างวานแลกเปลี่ยนด้วยเงินทองเพื่อสำเร็จความพอใจที่เนื่องด้วยชีวิตมนุษย์ เช่น การซื้อประเวณี ตลอดถึงการค้าขายเด็ก การค้าทาส ตลอดจนการใช้แรงงานเด็กและสตรีอย่างทารุณเพื่อผลกำไร  
#มังสวณิชชา หมายถึง ค้าขายสัตว์เป็นที่ยังมีชีวิต สำหรับฆ่าเพื่อเป็นอาหารส่งเสริมทารุณกรรมและเป็นการส่งเสริมให้ทำผิดศีลข้อที่ 1 คือการฆ่าสัตว์ตัดชีวิต
#มัชชวณิชชา หมายถึง การค้าขายสุราและของมึนเมา โดยการกล่าวครอบคลุมหลักการถึงการไม่ให้ค้าขายสารเสพติดทุก ๆ ชนิด 
#วิสวณิชชา หมายถึง การค้าขายยาพิษ ซึ่งเป็นอันตรายต่อผู้ใช้ รวมทั้งสารเคมีที่อันตรายต่อชีวิต คน, สัตว์

**อ้างอิง**
หมวดหมู่:คำศัพท์ศาสนาพุทธ
บิกแบนด์

บิ๊กแบนด์ (Big band) เป็นลักษณะการรวมกันของการเล่นดนตรีในดนตรีแจ๊ส ได้รับความนิยมในยุคสวิง ต้นทศวรรษ 1930 จนถึงปลายยุค 1940 บิ๊กแบนด์โดยทั่วไปมักประกอบด้วยนักดนตรีประมาณ 12 ถึง 25 คน เล่นเครื่องดนตรีแซกโซโฟน, ทรัมเป็ต, ทรอมโบน และเครื่องให้จังหวะ
คำว่า แจ๊สแบนด์, สเตจแบนด์, แจ๊สออร์เคสตร้า, โซไซตีแบนด์ และแด๊นสแบนด์ อาจมีใช้อธิบายถึงบิ๊กแบนด์ก็ได้ 

**อ้างอิง**
หมวดหมู่:กลุ่มดนตรี
วงศ์ปลาตะกรับ

วงศ์ปลาตะกรับ (Scat, Butterfish, Spadefish) เป็นวงศ์ปลาน้ำเค็มในอันดับ Perciformes ใช้ชื่อวงศ์ว่า Scatophagidae (/สแคท-โต-ฟา-กิ-ดี้/)
มีรูปร่างทั่วไปแบนข้างมาก เกล็ดละเอียดเป็นแบบสากมือ  และติดแน่นกับลำตัว  ครีบหลังตอนแรกเป็นครีบแข็ง ครีบหลังตอนหลังจะอ่อนนุ่ม  ก้านครีบหลังก้านแรกเป็นครีบแข็งและชี้ไปด้านหน้า ครีบหางตัดตรงและมีก้านครีบจำนวนมาก ตามลำตัวจะมีจุดสีดำหรือลวดลายกระจายไปทั่วต่างกันไปตามสกุลและสายพันธุ์ มีฟันที่เพดานปากและขากรรไกร ไม่มีหนามบนกระดูกโอเปอร์คัลและกระดูกพรีโอเปอร์คัล มีเส้นข้างลำตัวโค้งและสมบูรณ์ 
เป็นปลาที่อาศัยอยู่ตามแนวชายฝั่งทะเลเขตอบอุ่น  พบตั้งแต่ทวีปแอฟริกา, ทะเลแดง, เอเชียใต้, เอเชียตะวันออกเฉียงใต้, ซูลาเวซี, อินโดนีเซีย ตลอดจนถึงโซนโอเชียเนีย พบในประเทศไทยเพียงชนิดเดียว คือ ปลาตะกรับ (Scatophagus argus) โดยปกติแล้วปลาในวงศ์นี้จะสามารถปรับตัวให้อยู่ในน้ำกร่อยหรือน้ำจืดสนิทได้ แต่จะวางไข่ในที่น้ำเค็มแบบน้ำทะเล  มีความยาวโดยเฉลี่ยประมาณ 30-40 เซนติเมตร
มีทั้งหมด 4 ชนิด ใน 2 สกุล ซึ่งทั้งหมดนิยมเลี้ยงเป็นปลาตู้สวยงาม หรือตกเป็นเกมกีฬาและรับประทานเป็นอาหารในบางประเทศ  โดยแบ่งออกเป็น
สกุล Scatophagus- ปลาตะกรับ (Scatophagus argus) พบกระจายอย่างกว้างขวาง ตั้งแต่เอเชียใต้จนถึงโซนโอเชียเนีย- Scatophagus tetracanthus พบได้ที่ทวีปแอฟริกา มีลายพาดสีดำเห็นชัดเจนตลอดทั้งตัว 6 ขีด
สกุล Selenotoca- ปลาซิลเวอร์สแกต (Selenotoca multifasciata) พบได้ที่ทะเลเซเลบีส (ซูลาเวซี) และอินโดนีเซีย พื้นลำตัวสีเงิน- Selenotoca papuensis 

**อ้างอิง**

**แหล่งข้อมูลอื่น**
  SCATOPHAGIDAE FAMILY 
หมวดหมู่:วงศ์ปลาตะกรับ
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
ม้า (แก้ความกำกวม)

ม้า สามารถหมายถึง
สัตว์- ม้า สัตว์เลี้ยงลูกด้วยนมที่มีความสามารถหลายอย่าง- ม้าน้ำแคระ ม้าน้ำชนิดหนึ่งที่มีขนาดเล็ก มีความยาวไม่เกิน 2.4 เซนติเมตร- ปลาม้า ปลาน้ำจืดชนิดหนึ่งที่มีรูปร่างเพรียวเล็ก
เกมกระดาน- ม้า (หมากรุก) ตัวหมากรุกที่ใช้ในหมากรุกไทยและหมากรุกสากล
ยาสมุนไพรไทย- ม้ากระทืบโรง ยาสมุนไพรไทยชนิดหนึ่ง
วรรณคดี- ม้าก้านกล้วย กวีนิพนธ์เรื่องหนึ่งที่แต่งโดย ไพวรินทร์ ขาวงาม- ม้านิลมังกร สัตว์ประหลาดในวรรณคดีไทยเรื่องพระอภัยมณี
ชื่อบุคคล- อรนภา กฤษฎี (ม้า) นักแสดง นางแบบ พิธีกร ช่างแต่งหน้า ผู้เชี่ยวชาญในเรื่องของความสวยของผู้หญิง- ม้าต้าย ลูกพี่ลูกน้องกับม้าเฉียวและเป็นหลานม้าเท้ง ในวรรณคดีจีนเรื่องสามก๊ก
กระบวนการผลิตกาแฟ

กระบวนการผลิตกาแฟ คือ กระบวนการเปลี่ยนเมล็ดกาแฟให้กลายเป็นกาแฟพร้อมดื่ม

**การบ่ม**
ในการผลิตกาแฟ วิธีที่ยังไม่เป็นที่รู้จักกันดีนักวิธีหนึ่งได้แก่การบ่ม (Aging) กาแฟหลายๆ ประเภทจะมีคุณภาพดีขึ้นเมื่อผ่านการบ่ม รสเปรี้ยวของมันจะลดลง ในขณะที่ความกลมกลืนของรสชาติโดยรวมก็จะเพิ่มขึ้น ผู้ผลิตหลายๆ รายมักจะขายเมล็ดกาแฟออกไปหลังจากได้บ่มเอาไว้แล้วถึง 3 ปี และร้านที่ขึ้นชื่อเป็นพิเศษบางร้าน (เช่น "Toko Aroma" ในเมืองบันดุง ประเทศอินโดนีเซีย) ถึงกับบ่มเมล็ดที่ยังไม่ได้คั่วไว้ถึง 8 ปีทีเดียว

**การบด**
ความละเอียดของกากที่ได้จากการบดมีผลอย่างมากต่อรสชาติ ยิ่งบดกาแฟละเอียดเท่าไร ก็จะยิ่งได้รสชาติที่เข้มข้นและครบบริบูรณ์มากขึ้นเท่านั้น เหตุผลหลักที่บางคนไม่บดละเอียดมากนัก คือเพื่อไม่ให้กากสามารถผ่านตัวกรองชนิดหยาบๆ ออกไปได้ (เช่น cafetière) การผลิตกากกาแฟพร้อมชงมีสามวิธีด้วยกัน- การโม่: กดเมล็ดโดยใช้อุปกรณ์หมุนสองตัว ใช้การหมุนเพื่อให้เมล็ดแตก วิธีนี้มีความเสี่ยงน้อยที่เมล็ดจะไหม้ เครื่องบดอาจมีลักษณะเป็นแบบล้อหรือแบบกรวย โดยที่แบบกรวยจะทำงานได้เงียบกว่าและมีโอกาสเกิดการอุดตันน้อยกว่า
** Grinder แบบกรวยช่วยรักษากลิ่นส่วนใหญ่ไว้ได้ และสามารถบดได้ละเอียดมาก อีกทั้งกากที่ได้ก็จะมีความละเอียดสม่ำเสมอกันอีกด้วย โม่ที่ทำจากเหล็กซึ่งมีการออกแบบที่ยุ่งยากซับซ้อน อาจทำให้ลดประสิทธิภาพของเฟืองลง ส่งผลให้การบดทำได้ช้าลง ยิ่งการบดช้าลงเท่าไร ก็ยิ่งมีความร้อนเข้าไปในกากกาแฟน้อยลงเท่านั้น ด้วยเหตุนี้จึงสามารถรักษากลิ่นไว้ได้อย่างดี เนื่องจากสามารถปรับความละเอียดได้หลายระดับมา การบดวิธีนี้จึงเหมาะกับกาแฟทุกประเภท ทั้งแบบที่ทำด้วยเครื่องชงเอสเพรสโซ (Espresso) แบบหยด (Drip) แบบใช้เครื่องต้มให้น้ำซึมเข้า (Percolator) และแบบเฟรนช์เพรส (French Press) เครื่องโม่แบบกรวยที่คุณภาพดียังสามารถบดให้ละเอียดเป็นพิเศษสำหรับใช้ในการทำกาแฟแบบตุรกี ความเร็วในการบดโดยทั่วไปไม่เกิน 500 รอบต่อนาที
** เครื่องโม่ประเภทจานหมุน สามารถบดได้รวดเร็วกว่าแบบกรวย (10,000 ถึง 20,000 รอบต่อนาที) และจะส่งผลให้มีความร้อนเข้าไปในกาแฟเล็กน้อย เครื่องแบบนี้เป็นวิธีที่ประหยัดที่สุดในการผลิตกากละเอียดสม่ำเสมอ ที่สามารถนำไปใช้ประโยชน์ได้หลายแบบ กากแบบนี้เหมาะสมมากกับเครื่องชงเอสเพรสโซ่แบบปัมป์ตามบ้าน อย่างไรก็ตามมันไม่สามารถบดให้ละเอียดได้เท่ากับเครื่องแบบกรวย- การสับ: 'เครื่องบด'สมัยใหม่มักใช้วิธีการหั่นเมล็ดกาแฟออกเป็นชิ้นๆ ถึงแม้จะให้ผลเหมือนกับการบดดีๆ โดยทั่วไป คนที่พิถีพิถันมักตำหนิว่าวิธีนี้ให้กาแฟคุณภาพสู้วิธีแบบเก่าไม่ได้
** เครื่องบดแบบใบมีด “ปั่น” เมล็ดให้ละเอียดโดยใช้ใบมีดหมุนด้วยความเร็วสูง (20,000 ถึง 30,000 รอบต่อนาที) กากกาแฟที่ได้จะไม่ละเอียดสม่ำเสมอ และจะได้รับความร้อนมากกว่าการใช้เครื่องโม่ เครื่องบดใบมีดจะก่อให้เกิด “ฝุ่นกาแฟ” ซึ่งอาจทำให้ตะแกรงร่อนของเครื่องชงเอสเพรสโซและเครื่องชงเฟรนช์เพรสเกิดการอุดตันได้ ดังนั้นเครื่องบดแบบนี้ จึงเหมาะสมกับเฉพาะเครื่องชงแบบหยด และมันยังสามารถใช้บดเครื่องเทศและสมุนไพรได้เป็นอย่างดี เครื่องชนิดนี้ไม่ควรใช้กับเครื่องชงเอสเพรสโซแบบปัมป์- การบดเป็นผง: กาแฟตุรกีหรือ (เตอร์กิส คอฟฟี่) เป็นการต้มทั้งกากที่ได้จากการบด โดยวิธีการดื่มจะเทดื่มเลยและต่อมาจึงเริ่มมีการกรองดื่มเฉพาะน้ำ วิธีการนี้ให้กากซึ่งละเอียดเกินไปและเหมาะสำหรับการชงแบบนี้เท่านั้น

**ดูเพิ่ม**
 การคั่วเมล็ดกาแฟ
หมวดหมู่:กาแฟ
การคั่วเมล็ดกาแฟ

เครื่องคั่วกาแฟสำหรับใช้ในครัวเรือน
การคั่วเมล็ดกาแฟ หมายถึงการนำเมล็ดกาแฟมาคั่วเพื่อนำมาใช้ดื่ม

**กระบวนการ**
กระบวนการคั่วเป็นขั้นตอนที่ขาดไม่ได้ในการที่จะได้กาแฟรสชาติดีสักถ้วยหนึ่ง. เมื่อถูกคั่ว เมล็ดกาแฟสีเขียวก็จะพองออกจนเกือบจะมีขนาดเป็นสองเท่าของของเดิม พร้อมทั้งเปลี่ยนสีและความหนาแน่นไป เมื่อเมล็ดได้รับความร้อน มันจะค่อยๆ เปลี่ยนเป็นสีเหลืองและในที่สุดก็จะกลายเป็นสีน้ำตาลอ่อนๆ แบบสีของผลอบเชย (cinnamon) และมันก็จะมีสีเข้มขึ้นเรื่อยๆ จนกว่าจะถูกยกออกจากความร้อน พร้อมกันนี้ เราก็จะเห็นน้ำมันออกมาตามผิวของเมล็ด ในการคั่วแบบอ่อนๆ กาแฟจะเก็บรสชาติดั้งเดิมไว้ได้ดีกว่า รสชาติดั้งเดิมนี้จะขึ้นอยู่กับดินและสภาพอากาศในที่ที่ต้นกาแฟได้เติบโตขึ้นมา. เมล็ดกาแฟจากพื้นที่ที่มีชื่อเสียง เช่น เกาะชวา และประเทศเคนยา จะถูกคั่วเพียงอ่อนๆ เท่านั้นเพื่อให้ยังคงรสชาติอันเป็นเอกลักษณ์อยู่ให้มากที่สุด
ยิ่งเมล็ดกาแฟถูกคั่วให้เข้มมากขึ้นเท่าไหร่ รสชาติดั้งเดิมของมันก็จะยิ่งถูกบดบังด้วยรสที่เกิดจากการคั่วมากขึ้นเท่านั้น กาแฟบางประเภทที่ถูกคั่ว จนรสชาติแทบจะไม่ได้บ่งบอกถึงสถานที่ปลูกเลย จะถูกขายโดยใช้ระดับของการคั่วเป็นหลัก โดยเริ่มตั้งแต่ "อบเชยคั่วอ่อนๆ (Light Cinnamon Roast) " ไปจนถึง "การคั่วแบบเวียนนา (Vienna Roast) " และ "การคั่วแบบฝรั่งเศส (French Roast) " และอื่นๆ
ในศตวรรษที่ 19 เมล็ดกาแฟมักจะถูกซื้อขายขณะที่ยังเป็นเมล็ดเขียวๆ อยู่ และก็มักจะนำไปคั่วในกระทะสำหรับทอด การคั่วในลักษณะนี้ต้องใช้ความชำนาญสูงมาก สำหรับการสูญเสียรสชาติของเมล็ดที่ยังไม่ได้คั่วนั้น สามารถป้องกันได้โดยการบรรจุในห่อสุญญากาศ แต่ปัญหาก็คือการที่เมล็ดกาแฟจะปล่อยก๊าซคาร์บอนไดออกไซด์เป็นวันๆ หลังจากที่ถูกคั่วเสร็จใหม่ๆ ผู้ผลิตจึงต้องปล่อยให้กาแฟที่คั่วแล้วค้างไว้ก่อนที่จะนำไปบรรจุลงห่อสุญญากาศได้ ด้วยเหตุนี้เทคโนโลยีสองชนิดจึงได้ถูกพัฒนาขึ้นมา บริษัทอิลลี (Illy) ได้ใช้กระป๋องอัดความดัน (pressurized can) ส่วนผู้ผลิตกาแฟคั่วรายอื่นๆ ใช้วิธีการบรรจุเมล็ดทั้งอันลงในถุงทันทีที่คั่วเสร็จโดยใช้วาล์วปล่อยความดัน (pressure release valves).

**แกลลอรี่**

**ดูเพิ่ม**
 กาแฟ

**อ้างอิง**
หมวดหมู่:กาแฟ
วัดเขาพนมเพลิง

วัดเขาพนมเพลิง เป็นโบราณสถานภายในกำแพงเมือง อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย ตัววัดตั้งอยู่บนเนินเขาพนมเพลิงใกล้กำแพงเมือง ด้านตะวันออกเฉียงเหนือ มีความสูงจากพื้นประมาณ 25 เมตร ทางขึ้นวัดมี 2 ทาง ได้แก่ทางขึ้นหลักเป็นบันไดศิลาแลงกว้างประมาณ 6 เมตร จำนวน 114 ขึ้น และทางขึ้นบริเวณทางด้านหลังมณฑปวัด
วัดเขาพนมเพลิง ประกอบด้วย (1) วิหารขนาดประมาณ 14x20 เมตร ปัจจุบันหลงเหลือเพียงเสา (2) เจดีย์ประธานทรงลังกาซึ่งเป็นรูปแบบงานศิลปะสุโขทัยตอนปลาย (3) เจดีย์รายจำนวน 3 องค์ และ (4) พระมณฑป ซึ่งคนในพื้นที่เรียกว่า "ศาลเจ้าแม่ละอองสําลี"

**ประวัติ**
เขาพนมเพลิงปรากฏในพงศาวดารเหนือตอนที่เกี่ยวกับการสร้างเมืองสวรรคโลก (ศรีสัชนาลัย) โดยกำหนดให้เขาพนมเพลิงอยู่กลางเมืองและได้สร้างวัดไว้บนเขาพนมเพลิง ดังกล่าวอ้างไว้ดังนี้ 
"กล่าวสำหรับเขาพนมเพลิงนั้นเป็นสถานที่ศักดิ์สิทธิ์ สำหรับประกอบพิธีบูชาไฟดังปรากฏข้อความในพงศาวดารเหนือ กล่าวถึงฤๅษีสัชนาลัยสั่งสอนบาธรรมราชว่า "สูเจ้าจงเอาพนมเพลิงเข้าไว้ในเมือง เป็นที่สร้างพรตบูชากูณฑ์ผู้เฒ่าจะสั่งสอน จงทำตามคำ"  
จากประวัติในพงศาวดาวดังกล่าวหมายถึงเคยมีการใช้เขาพนมเพลิงเป็นแหล่งประกอบพิธีบำเพ็ญพรต แล้วจุดอัคคีบูชาเทวะเป็นเจ้า โดยกำหนดให้วัดเขาพนมเพลิงตั้งอยู่กลางเมืองศรีสัชนาลัย เป็นชัยภูมิของการสร้างเมืองให้โดดเด่นนั่นคือเป็นการสร้างมืองศรีสัชนาลัยที่โอบล้อมภูเขานี้ไว้ใจกลางเมือง เพื่อให้เป็นชัยภูมิอันเหมาะสมยิ่งในการประกอบพิธีดังกล่าว 

**สถาปัตยกรรม**
โบราณสถานที่อยู่บนเนินเขานี้ประกอบด้วยเจดีย์ประธานทรงลังกา ก่อด้วยศิลาแลง ตั้งแต่ก้านฉัตรขึ้นไปพังทลายหมด และมีวิหารประดิษฐานพระพุทธรูปที่ยังมีความสมบูรณ์อยู่พอสมควร ส่วนด้านหลังเจดีย์ประธานเมีเจดีย์ราย 3 องค์ และมีทางเดินลงมายังลานกว้างซึ่งมีมณฑปก่อด้วยศิลาแลง ฐานสี่เหลี่ยมจัตุรัสยกพื้นสูง หลังคาโค้งแหลมขนาดใหญ่ ซึ่งชาวบ้านในพื้นที่เรียกว่า "ศาลเจ้าแม่ละอองสำลี" ลักษณะของศาลนี้มีความคล้ายคลึงกับมณฑปที่พบที่วัดบริเวณทางเข้า อุทยานประวัติศาสตร์ศรีสัชนาลัย

**อ้างอิง**
หมวดหมู่:อุทยานประวัติศาสตร์ศรีสัชนาลัย
เขาพนมเพลิง
หมวดหมู่:โบราณสถานในจังหวัดสุโขทัย
หมวดหมู่:โบราณสถานในประเทศไทย

ท
หมวดหมู่:โบราณคดีไทย
de:Kategorie:Archäologischer Fundplatz in Thailand
en:Category:Archaeological sites in Thailand
es:Categoría:Yacimientos arqueológicos de Tailandia
fa:رده:آثار تاریخی تایلند
fr:Catégorie:Site archéologique en Thaïlande
ja:Category:タイの遺跡
ko:분류:타이의 유적
nl:Categorie:Archeologische plaats in Thailand
sv:Kategori:Fornminnen i Thailand
การเตรียมกาแฟ

== การชง**
หม้อไอบริก
การชงกาแฟมีหลากหลายวิธี ซึ่งสามารถแบ่งเป็นประเภทตามการให้น้ำกับกากกาแฟ ได้สี่ประเภทหลักๆ ดังนี้- การต้มเดือด:
** กาแฟตุรกี วิธีการดั้งเดิมในการชงกาแฟ ซึ่งยังคงใช้อยู่ในตะวันออกกลาง แอฟริกาเหนือ ตุรกี และกรีซ ได้แก่การต้มผงกาแฟละเอียดเข้ากับน้ำในหม้อคอคอด ซึ่งเรียกว่าไอบริก (ibrik) ในภาษาอารบิก, เซสฟ์ (cezve) ในภาษาตุรกี, และเซสวา (dzezva) ในภาษาบอสเนีย-โครเอเชีย-มอนเตเนโกร-เซอร์เบีย และปล่อยให้เดือดเล็กน้อย บางครั้งก็จะเติมน้ำตาลเข้าไปในหม้อด้วยเพื่อเพิ่มรสหวาน และยังเพิ่มรสและกลิ่นด้วยกระวาน (cardamom) ผลที่ได้คือกาแฟเข้มข้นถ้วยเล็กๆ มีฟองอยู่ข้างบน และกากกาแฟกองหนาเหมือนโคลนอยู่ที่ก้น- การใช้ความดัน:
** เอสเพรสโซ ถูกชงด้วยน้ำเดือดอ้ดความดัน และมักเป็นพื้นฐานนำไปผสมกาแฟหลายๆ ชนิด หรือไม่ก็เสิร์ฟเปล่าๆ ก็ได้ (มักจะเป็นหลังจากมื้อค่ำ) กาแฟชนิดนี้เป็นหนึ่งในประเภทที่แรงที่สุดที่ดื่มกันโดยทั่วไป และมีรสชาติและความมัน (crema) ที่เป็นเอกลักษณ์
** เครื่องชงกาแฟแบบใช้น้ำร้อนซึม (หรือหม้อม็อคค่า) มีลักษณะแบ่งออกเป็นสามส่วน โดยส่วนล่างใช้สำหรับต้มน้ำ เพื่อให้ไอลอยขึ้นไปยังกากกาแฟซึ่งอยู่ในส่วนตรงกลาง น้ำกาแฟที่ได้ ซึ่งมักมีความเข้มข้นระดับเดียวกับเอสเพรสโซ จะถูกเก็บอยู่ในส่วนบนสุด ส่วนที่มักวางติดกับเครื่องอุ่นหรือเตา เครื่องบางแบบยังอาจมีฝา 5 แก้วหรือพลาสติกใสเพื่อเอาไว้ดูกาแฟตอนที่มันลอยขึ้นข้างบน- การใช้แรงโน้มถ่วง:
** การชงแบบหยด (หรือแบบกรอง) เป็นการหยดน้ำร้อนผ่านกากกาแฟที่วางอยู่ในที่กรอง (อาจเป็นกระดาษหรือโลหะเจาะรู) ความเข้มขึ้นอยู่กับสัดส่วนระหว่างน้ำกับกาแฟ แต่โดยปกติแล้วจะไม่เข้มข้นเท่าเอสเพรสโซ
** เครื่องชงกาแฟแบบใช้น้ำร้อนซึมประเภทที่สอง ก็เป็นแบบที่ใช้แรงโน้มถ่วงดึงให้น้ำไหลผ่านกากกาแฟ แต่ให้ความเข้มมากกว่า- การจุ่ม:
** เฟรนช์เพรส (หรือ cafetière) เป็นกระบอกแก้วที่สูงและแคบ ประกอบด้วยลูกสูบที่มีตัวกรอง กาแฟและน้ำร้อนจะถูกผสมกันในกระบอก (ประมาณ2-3นาที) ก่อนที่ตัวลูกสูบ ซึ่งอยู่ในรูปฟอยล์โลหะ จะถูกกดลง เพื่อให้เหลือแต่น้ำกาแฟอยู่ข้างบนพร้อมเสิร์ฟ
** ถุงกาแฟ (ลักษณะเดียวกับถุงชา) เป็นวิธีที่ได้รับความนิยมน้อยกว่าการใช้ถุงชงชามาก เนื่องจากมันมีขนาดใหญ่กว่ามาก (ปริมาณกาแฟที่ต้องใส่เข้าไปในถุงมากกว่าปริมาณชามาก)
กาแฟทุกแบบที่ได้กล่าวมานี้ต่างใช้กากกาแฟชงกับน้ำร้อน กาแฟอาจถูกปล่อยค้างอยู่หรือไม่ก็ถูกกรองออกไป แต่ละวิธีต่างต้องการความละเอียดของการบดแตกต่างกันไป เครื่องทำกาแฟแบบไฟฟ้าสามารถต้มน้ำและชงผงที่ละลายได้ โดยไม่ต้องพึ่งคนมากนัก และบางประเภทก็มีตัวตั้งเวลาด้วย พวกที่ดื่มกาแฟอย่างจริงจังมักจะรังเกียจวิธีการที่สะดวกสบายแบบนี้ ซึ่งมักจะทำให้สูญเสียรสชาติและกลิ่นที่ดีไป คนกลุ่มนี้มักจะโปรดปรานกาแฟที่เพิ่งบดใหม่ๆ และวิธีการชงแบบดั้งเดิมมากกว่า

**ดูเพิ่ม**
 กาแฟ
หมวดหมู่:กาแฟ
แซนดีเอโก ชาร์จเจอรส์

ซานดีเอโก ชาร์จเจอร์ส เป็นทีมอเมริกันฟุตบอลอาชีพ ตั้งอยู่ในเมืองซานดีเอโก รัฐแคลิฟอร์เนียก่อตั้งในปี พ.ศ. 2503 (ค.ศ. 1960)ปัจจุบันเป็นทีมอยู่ในสายเอเอฟซี ตะวันตก เมื่อครั้งเริ่มก่อตั้งทีมนี้เคยใช้ชื่อว่า ลอสแอนเจลิส ชาร์จเจอร์ส เล่นอยู่ในลีกเอเอฟแอล ในฤดูกาลแรกทีมตั้งอยู่ในเมืองลอสแอนเจลิส ก่อนที่จะย้ายมาอยู่ในเมืองซานดีเอโกในปีถัดมา ปัจจุบันสนามเหย้าของทีมคือสนามกีฬาควอคอมม์ ซานดีเอโก ชาร์จเจอร์สสามารถผ่านเข้ารอบเพลย์ออฟของเอเอฟแอลทั้งหมด 5 ครั้ง ผ่านเข้าชิงแชมป์เอเอฟแอลถึง 4 ครั้ง และสามารถคว้าแชมป์เอเอฟแอล 1 ครั้งในปี 1963
หลังจากเอเอฟแอลยุบรวมลีกกับเอ็นเอฟแอลในปี 1970 ซานดีเอโก ชาร์จเจอร์สสามารถผ่านเข้ารอบเพลย์ออฟทั้งสิ้น 10 ครั้ง และสามารถผ่านเข้าชิงแชมป์สายเอเอฟซีทั้งหมด 4 ครั้ง ในฤดูกาล 1994 ซานดีเอโก ชาร์จเจอร์สเข้าไปชิงแชมป์ซุปเปอร์โบลว์ครั้งที่ 29 กับซานฟรานซิสโก โฟร์ตีนายเนอร์ส แต่พ่ายแพ้ไปด้วยคะแนน 49-26
ซานดีเอโก้ ชาร์จเจอร์สมีอดีตผู้เล่น 6 คนและโค้ช 1 คนที่ได้รับการบรรจุรายชื่อไว้ในหอเกียรติยศของนักอเมริกันฟุตบอลอาชีพหรือฮอลออฟเฟมที่เมืองแคนตัน รัฐโอไฮโอได้แก่ ปีกนอก แลนซ์ อัลเวิร์ธ (1962-1970), ดีเฟนซีฟเอนด์ เฟรด ดีน (1975-1981), ควอเตอร์แบค แดน เฟาท์ส (1973-1987), หัวหน้าโค้ชและผู้จัดการทั่วไป ซิด กิลล์แมน (1960-1969, 1971), ปีกนอก ชาร์ลี จอยเนอร์ (1976-1986), ออฟเฟนซีฟไลน์ รอน มิกซ์ (1960-1969)และ ปีกใน คาร์เลน วินซ์โลว์ (1979-1987)

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ทีมอเมริกันฟุตบอลในสหรัฐอเมริกา
หมวดหมู่:สโมสรกีฬาที่ก่อตั้งในปี พ.ศ. 2503
หมวดหมู่:ทีมของเนชันแนลฟุตบอลลีก
น้ำทะเล

ไฟล์:Wiki plot 04.png|thumb|right|ข้อมูลจากแผนที่มหาสมุทรโลก  แสดงค่าความเค็มในแต่ละพื้นที่
น้ำทะเล   เป็นของเหลวที่ได้จากทะเลหรือมหาสมุทร   โดยทั่วไปมหาสมุทรทั่วโลกมีความเค็ม (salinity) ประมาณ 3.5% หรือ 35 ส่วนต่อพันส่วน   นั่นหมายความว่าในน้ำทะเลทุกๆ 1 กิโลกรัม   จะพบเกลืออยู่ 35 กรัม (ส่วนมากจะพบในรูปของไอออนโซเดียมคลอไรด์ (Na+, Cl−) ความหนาแน่นเฉลี่ยที่ผิวน้ำของมหาสมุทรอยู่ที่ 1.025 กรัมต่อมิลลิลิตร   น้ำทะเลมีความหนาแน่นมากกว่าน้ำจืด (น้ำจืดมีความหนาแน่นสูงสุดที่ 1.000 กรัมต่อมิลลิลิตร ที่อุณหภูมิ 4 องศาเซลเซียส) เพราะน้ำทะเลมีความหนักของเกลือและ Electrostriction (ไฟฟ้าที่ไม่นำกระแส  แต่อยู่ในเรื่องของสนามไฟฟ้า) จุดเยือกแข็งของน้ำทะเลอยู่ที่อุณหภูมิ −2 องศาเซลเซียสหรือ 28.4 องศาฟาเรนไฮต์ นับว่ามากกว่าน้ำจืด   ในน้ำทะเลที่มีความเข้มข้น 35 ส่วนต่อพันส่วน (35 ppt)

**ความเค็ม**
ถึงแม้ว่าน้ำทะเลส่วนใหญ่จะมีปริมาณเกลืออยู่ที่ระหว่างร้อยละ 3.1–3.8  แต่น้ำทะเลทั่วโลกก็ไม่ได้เหมือนกัน   อาจมีการผสมกับน้ำจืดจากการไหลของแม่น้ำหรือแหล่งน้ำออกสู่ทะเล  หรือจากการละลายของธารน้ำแข็ง   จึงเป็นสาเหตุที่ทำให้ความเค็มของน้ำทะเลในแต่ละพื้นที่แตกต่างกัน   ทะเลเปิดที่มีความเค็มมากที่สุดคือ ทะเลแดง

**อ้างอิง**
หมวดหมู่:น้ำ
หมวดหมู่:ทะเล
หมวดหมู่:สารละลาย
หมวดหมู่:คำศัพท์สมุทรศาสตร์
คริสโตเฟอร์ ลอยด์

คริสโตเฟอร์ อัลเลน ลอยด์ (Christopher Allen Lloyd) เกิดเมื่อวันที่ 22 ตุลาคม ค.ศ. 1938 เป็นนักแสดงชาวอเมริกันเจ้าของ 3 รางวัลเอมมี
เขาเป็นที่รู้จักในบท เอ็มเม็ตต์ "ด็อก" บราวน์ ในภาพยนตร์ไตรภาคเจาะเวลาหาอดีต, บท จัดจ์ ดูม ใน Who Framed Roger Rabbit, บท ลุงเฟสเตอร์ใน The Addams Family และ Addams Family Values ก่อนหน้านั้นยังเคยรับบท Reverend Jim Ignatowski ใน Taxi และบทกัปตันยาน Bird of Prey ของคลิงกอนใน สตาร์ เทรค ภาค 3 ลอยด์ยังแสดงในรายการซีรีส์โทรทัศน์เรื่อง Deadly Games
หมวดหมู่:นักแสดงอเมริกัน
หมวดหมู่:บุคคลจากสแตมเฟิร์ด (รัฐคอนเนทิคัต)
แม่แบบ:เหตุการณ์ปัจจุบัน/2552 มกราคม 9

* อิสราเอลและกลุ่มฮามาสเพิกเฉยต่อข้อเรียกร้องของคณะมนตรีความมั่นคงแห่งสหประชาชาติที่เรียกร้องให้มีการพักรบ  (ยูเอ็นนิวส์เซนเตอร์) (สกายนิวส์)- เกิดเหตุไฟไหม้อาคารผู้โดยสารสนามบินแอลซีซีที ซึ่งเปิดใช้ในปี 2006 ตั้งอยู่ห่างจากท่าอากาศยานกัวลาลัมเปอร์ประมาณ 20 กิโลเมตร ทำให้ต้องอพยพผู้โดยสารและพนักงานทั้งหมดออกจากสถานที่ดังกล่าว รวมทั้งยังต้องระงับเที่ยวบินจำนวนมากด้วย ทว่าไม่มีผู้ได้รับบาดเจ็บหรือเสียชีวิตแต่อย่างใด ( ผู้จัดการ)- บริษัทไมโครซอฟท์ออกระบบปฏิบัติการ วินโดวส์ 7 เวอร์ชั่นทดลอง  (บิสซิเนสวีค)
}
ฟูมิมาโระ โคโนเอะ

เจ้า ฟูมิมาโระ โคโนเอะ (คิวจิทาอิ: 近衞 文麿, ชินจิทาอิ: 近衛 文麿) เป็นนักการเมืองของญี่ปุ่นในสมัยโชวะ เคยดำรงตำแหน่งเป็นนายกรัฐมนตรีญี่ปุ่น ในช่วงปี 1940 - 1941 บิดาของเขาถึงแก่อสัญกรรมตั้งแต่เขาอายุ 12 ขวบ ทำให้เขาต้องสืบทอดบรรดาศักดิ์ที่ชั้น โคชะกุ (เจ้า) และสายตระกูลโคโนเอะตั้งยังเล็ก

**ชีวิตและครอบครัว**
ทหารอเมริกันตรวจศพของเจ้าฟูมิมาโระ
เจ้าฟูมิมาโระ เกิดในตระกูลฟูจิวาระ สายตระกูลโคโนเอะ ซึ่งเป็นตระกูลเก่าแก่ที่ทรงอำนาจมายาวนาน เจ้าได้รับการศึกษาในภาษาอังกฤษและเยอรมัน เป็นบุตรของเจ้า โคโนเอะ อัตสึมาโระ ผู้คัดค้านสังคมคอมมิวนิสต์แบบรัสเซีย
บิดาของเขาเกือบจะได้เป็นนายกรัฐมนตรีของญี่ปุ่นแล้วหากไม่ถึงแก่อสัญกรรมไปก่อน แม้จะเป็นตระกูลที่สืบทอดบรรดาศักดิ์ชั้นสูงสุดและมีสถานะทางสังคมที่สูงส่ง แต่มีฐานะทรัพย์สินที่ไม่มั่นคงเทียบเท่าตระกูลคูโจ ซึ่งเป็นพระญาติในพระจักรพรรดิโชวะเนื่องจากมีสมเด็จพระจักรพรรดินีเทเม คอยสนับสนุนอยู่นั่นเอง

**ปีสุดท้ายการสิ้นสุดสงครามและการฆ่าตัวตาย**
หลังจากการพ่ายแพ้ของญี่ปุ่นในสงครามโลกครั้งที่สอง เจ้าฟูมิมาโระได้ทำการปลิดชีพตัวเองโดยการทานโพแทสเซียมไซยาไนด์ เพื่อแสดงความรับผิดชอบต่อสงคราม และเพื่อรักษาเกียรติยศของราชวงศ์และประเทศ การอสัญกรรมของเขาส่งผลให้มีการฆ่าตัวตายมากมายในหมู่นักการเมือง และเหล่าราชินิกุลรวมไปถึงนักธุรกิจที่มีส่วนร่วมกับสงคราม อนึ่งเชื่อกันว่าเหตุผลที่ท่านปลิดชีวิตตนเองนั้นเป็นเพราะไม่อาจยอมรับความพ่ายแพ้ของญี่ปุ่นได้ ประกอบกับการที่มีปัญหากับสมเด็จพระจักรพรรดิจนถูกปลดจากตำแหน่งจึงทำให้เครียดและหาทางออกด้วยวิธีนี้

**อ้างอิง**
  Konoe biography from Spartacus Educational date=2008-10-17 -  Annotated bibliography for Fumimaro Konoe from the Alsos Digital Library for Nuclear Issues date=2006-08-28 -  Japan-US Relations Before WWII-  Fumimaro Konoe and Asian Pcific War- Oka, Yoshitake. Konoe Fumimaro: A Political Biography, Translated by Shumpei Okamoto and Patricia Murray, University of Tokyo Press, Tokyo, Japan, 1983- Connors, Lesley.  The Emperor’s Advisor:  Saionji Kinmochi and Pre-War Japanese Politics, Croom Helm, London, and Nissan Institute for Japanese Studies, University of Oxford, 1987-  Jansen, Marius B. The Making of Modern Japan, The Belknap Press of Harvard University Press, Cambridge, MA, 2002- Iriye, Akira. The Origins of the Second World War in Asia and the Pacific, Longman, London and New York, 1987- Lash, Joseph P.  Roosevelt and Churchill, 1939-1941, W.W. Norton and Co, New York, 1976
หมวดหมู่:นักการเมืองญี่ปุ่น
หมวดหมู่:ตระกูลฟูจิวาระ
หมวดหมู่:นายกรัฐมนตรีญี่ปุ่น
หมวดหมู่:ตระกูลโคโนเอะ
หมวดหมู่:ผู้ฆ่าตัวตายด้วยพิษไซยาไนด์
หมวดหมู่:บุคคลจากโตเกียว
หมวดหมู่:ผู้ฆ่าตัวตายด้วยพิษในประเทศญี่ปุ่น
หมวดหมู่:นักลัทธิฟาสซิสต์
หมวดหมู่:คาโซกุ
หมวดหมู่:เจ้าญี่ปุ่น
มกราคม พ.ศ. 2552

มกราคม พ.ศ. 2552 เป็นเดือนแรกของปี พ.ศ. 2552 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
หมวดหมู่:มกราคม
*2552-01
กุมภาพันธ์ พ.ศ. 2552

กุมภาพันธ์ พ.ศ. 2552 เป็นเดือนที่สองของปี พ.ศ. 2552 วันแรกของเดือนเป็นวันอาทิตย์ วันสุดท้ายของเดือนเป็นวันเสาร์
หมวดหมู่:กุมภาพันธ์
*2552-02
มีนาคม พ.ศ. 2552

มีนาคม พ.ศ. 2552 เป็นเดือนที่สามของปี พ.ศ. 2552 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
หมวดหมู่:มีนาคม
*2552-03
เมษายน พ.ศ. 2552

เมษายน พ.ศ. 2552 เป็นเดือนที่ 4 ของปี พ.ศ. 2552 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี
หมวดหมู่:เมษายน
*2552-04
พฤษภาคม พ.ศ. 2552

พฤษภาคม พ.ศ. 2552 เป็นเดือนที่ 5 ของปี พ.ศ. 2552 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
หมวดหมู่:พฤษภาคม
*2552-05
มิถุนายน พ.ศ. 2552

มิถุนายน พ.ศ. 2552 เป็นเดือนที่ 6 ของปี พ.ศ. 2552 วันแรกของเดือนเป็นวันจันทร์ วันสุดท้ายของเดือนเป็นวันอังคาร
หมวดหมู่:มิถุนายน
*2552-06
กรกฎาคม พ.ศ. 2552

กรกฎาคม พ.ศ. 2552 เป็นเดือนที่ 7 ของปี พ.ศ. 2552 วันแรกของเดือนเป็นวันพุธ วันสุดท้ายของเดือนเป็นวันศุกร์
หมวดหมู่:กรกฎาคม
*2552-07
สิงหาคม พ.ศ. 2552

สิงหาคม พ.ศ. 2552 เป็นเดือนที่ 8 ของปี พ.ศ. 2552 วันแรกของเดือนเป็นวันเสาร์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:สิงหาคม
*2552-08
กันยายน พ.ศ. 2552

กันยายน พ.ศ. 2552 เป็นเดือนที่ 9 ของปี พ.ศ. 2552 วันแรกของเดือนเป็นวันอังคาร วันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:กันยายน
*2552-09
ตุลาคม พ.ศ. 2552

ตุลาคม พ.ศ. 2552 เป็นเดือนที่ 10 ของปี พ.ศ. 2552 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

**สถานีย่อย:เหตุการณ์ปัจจุบัน**
หมวดหมู่:ตุลาคม
*2552-10- 3 ตุลาคม - พลอยปภัส บุญขนทศ นักร้องลูกทุ่งชาวไทย
พฤศจิกายน พ.ศ. 2552

พฤศจิกายน พ.ศ. 2552 เป็นเดือนที่ 11 ของปี พ.ศ. 2552 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:พฤศจิกายน
*2552-11
ธันวาคม พ.ศ. 2552

ธันวาคม พ.ศ. 2552 เป็นเดือนที่ 12 ของปี พ.ศ. 2552 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

**สถานีย่อย:เหตุการณ์ปัจจุบัน**
หมวดหมู่:ธันวาคม
*2552-12
วงศ์ปลาหมูแท้

วงศ์ปลาหมูแท้ (True loach) เป็นวงศ์ปลาน้ำจืดในอันดับ Cypriniformes จัดเป็นปลาขนาดเล็ก มีลักษณะสำคัญคือบริเวณใต้ตามีกระดูกเป็นหนามโค้งพับซ่อนอยู่ข้างละ 1 ชิ้น ส่วนหัวและจะงอยปากยื่นแหลม ปากเล็กอาจมีติ่งรอบริมฝีปาก มีหนวดสั้น ๆ 3 คู่ ครีบหลังสั้น ครีบอื่น ๆ มีขนาดเล็ก ลำตัวเรียวยาวและแบนข้าง ครีบหางเว้าหรือเว้าลึก ผิวหนังมีเกล็ดขนาดเล็กมากฝังอยู่ จึงไม่สามารถมองเห็นได้ด้วยตาเปล่า และมีเมือกปกคลุมตัว ใช้ชื่อวงศ์ว่า Cobotidae (/โค-บิท-อิ-ดี้/)
เป็นปลาที่ไม่มีฟันที่ลำคอและขากรรไกร มักอาศัยอยู่ในบริเวณที่น้ำไหลแรง เช่น ต้นน้ำลำธารบนภูเขาหรือน้ำตก มักอาศัยในระดับพื้นท้องน้ำใกล้ซอกหิน หรือโพรงไม้ โดยพบเป็นฝูงใหญ่ กินอินทรียสารและสัตว์น้ำขนาดเล็กเป็นอาหาร  บางชนิดสามารถเคลื่อนไหวได้รวดเร็ว
พบได้กว้างขวางตั้งแต่ทวีปยุโรป, ยูเรเชียจนถึงทวีปเอเชีย แบ่งออกเป็นสกุลทั้งหมด 21 สกุล ซึ่งในภาษาไทยจะเรียกปลาในวงศ์นี้รวม ๆ กันว่า "ปลารากกล้วย" หรือ "ปลาค้อ" 
มีความสำคัญคือ นิยมบริโภคในบางสกุล บางชนิด อีกทั้งยังนิยมเลี้ยงเป็นปลาตู้สวยงามด้วย
แต่เดิมวงศ์นี้เคยมีสมาชิกหลากหลายมากกว่านี้ แต่ในปี ค.ศ. 2012 มัวรีซ คอทเทเลต นักมีนวิทยาชาวสวิสได้จำแนกวงศ์ย่อยในวงศ์นี้ออกเป็น 2 วงศ์ คือ Botiidae และ  Serpenticobitidae  

**ดูเพิ่ม**
 วงศ์ปลาหมู

**อ้างอิง**

**แหล่งข้อมูลอื่น**
  ภาพและข้อมูลเบื้องต้นของปลาในวงศ์ปลาหมูและวงศ์ปลาค้อบางชนิด date=2008-12-10 -  เว็บไซต์วงศ์ปลาหมู 

หมวดหมู่:อันดับปลาตะเพียน
หมวดหมู่:ปลาน้ำจืด
หมวดหมู่:ปลาน้ำตกและลำธาร
หมวดหมู่:ปลาแบ่งตามวงศ์
ปลาปล้องอ้อย

ปลาในทวีปอเมริกาใต้ ดูที่: ปลาปล้องอ้อย
ปลาปล้องอ้อย เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมูแท้ (Cobitidae) ใช้ชื่อสกุลว่า Pangio (/แพน-กิ-โอ/)
มีรูปร่างโดยรวมคือ ลำตัวยาว แบนข้าง ท้องมน คอดหางกว้าง หัวเล็กปลายทู่ ปากเล็กอยู่ต่ำ ตาเล็ก มีกระดูกเป็นหนามอยู่ใต้ตา เกล็ดเล็กมาก ครีบหลังและครีบก้นอยู่ค่อนไปทางหาง ลำตัวมีสีต่าง ๆ ต่างออกไปตามแต่ละชนิด ตั้วแต่ มีลำตัวสีเหลืองทองมีแถบสีดำ ในชนิด P. anguillaris, สีน้ำตาลตลอดทั้งตัว ในชนิด P. oblonga และเป็นสีดำสลับกับสีเหลืองเป็นปล้อง ๆ ในชนิด P. kuhlii และ P. myersi
มีความยาวโดยเฉลี่ยประมาณ 10 เซนติเมตร นิยมอยู่เป็นฝูงในลำธารน้ำตกหรือป่าพรุ หรือแม้แต่แหล่งน้ำขนาดใหญ่ เช่น แม่น้ำ มีการเคลื่อนไหวที่แลดูคล้ายการเลื้อยของงู ออกหากินในเวลากลางคืน กินอาหารจำพวก แมลงน้ำหรือแพลงก์ตอนสัตว์น้ำ จึงทำให้ได้อีกชื่อว่า "ปลางู" ซึ่งในภาษาอีสานเรียกว่า "ปลาอาด"
พบกระจายพันธุ์อินเดียจนถึงพม่า, ภูมิภาคอินโดจีน จนถึงหมู่เกาะซุนดา มีความสัมพันธ์ต่อมนุษย์ในแง่ของการเป็นปลาสวยงาม โดยเฉพาะในชนิด P. kuhlii และ P. myersi และใช้บริโภคในชนิด P. anguillaris
ค้นพบครั้งแรกบริเวณลุ่มน้ำทางใต้ของประเทศไทย และประเทศมาเลเซีย ในขั้นแรกพบ 10 ชนิด

**การจำแนก**
ปัจจุบันจำแนกออกเป็น 32 ชนิด โดยเป็นการพบที่หมู่เกาะซุนดาถึงกว่า 16 ชนิด- Pangio agma (M. E. Burridge, 1992)- Pangio alcoides Kottelat & K. K. P. Lim, 1993- Pangio alternans Kottelat & K. K. P. Lim, 1993- Pangio ammophila Britz, Anvar Ali & Raghavan, 2012- Pangio anguillaris (Vaillant, 1902) (ปลาสายทอง)- Pangio apoda Britz & Maclaine, 2007- Pangio atactos H. H. Tan & Kottelat, 2009- Pangio bitaimac H. H. Tan & Kottelat, 2009- Pangio cuneovirgata (Raut, 1957)- Pangio doriae (Perugia, 1892)- Pangio elongata Britz & Maclaine, 2007- Pangio filinaris Kottelat & K. K. P. Lim, 1993- Pangio fusca (Blyth, 1860)- Pangio goaensis (Tilak, 1972) (ปลาปล้องอ้อยอินเดีย)- Pangio incognito Kottelat & K. K. P. Lim, 1993- Pangio kuhlii (Valenciennes, 1846) (ปลางูคูลี่, ปลาปล้องอ้อยคูลี่)- Pangio lidi Hadiaty & Kottelat, 2009- Pangio longimanus Britz & Kottelat, 2010- Pangio lumbriciformis Britz & Maclaine, 2007- Pangio malayana (Tweedie, 1956)- Pangio mariarum (Inger & P. K. Chin, 1962)- Pangio muraeniformis (de Beaufort, 1933)- Pangio myersi (Harry, 1949) (ปลาปล้องอ้อยตะวันออก)- Pangio oblonga (Valenciennes, 1846) - Pangio pangia (F. Hamilton, 1822) (ปลางูแม่ฮ่องสอน)- Pangio piperata Kottelat & K. K. P. Lim, 1993- Pangio pulla Kottelat & K. K. P. Lim, 1993- Pangio robiginosa (Raut, 1957)- Pangio semicincta (Fraser-Brunner, 1940)- Pangio shelfordii (Popta, 1903) - Pangio signicauda Britz & Maclaine, 2007- Pangio superba (T. R. Roberts, 1989)

**อ้างอิง**

**แหล่งข้อมูลอื่น**
หมวดหมู่:วงศ์ปลาหมูแท้
ปลาหมูอารีย์

ปลาหมูอารีย์ (Ambastaia sidthimunki) ปลาน้ำจืดขนาดเล็กชนิดหนึ่ง  ในวงศ์ปลาหมู (Botiidae) มีรูปร่างแบนข้าง ลำตัวเรียวยาวเล็กน้อย ลำตัวมีสีเหลืองสด หลังและกลางลำตัวมีแถบสีดำพาด และมีบั้งสีดำพาดลงมาจากสันหลังถึงด้านท้อง ปากค่อนข้างเรียว มีหนวด 3 คู่  ใต้ตามีกระดูกแข็งอยู่ข้างละคู่ซึ่งสามารถพับเก็บได้  ครีบมีแถบสีดำบนพื้นสีจาง ๆ 
เป็นปลาขนาดเล็ก มีความยาวเต็มที่ไม่เกิน 10 เซนติเมตร โดยเฉลี่ยจะพบแค่ 2-3 เซนติเมตรเท่านั้น
เป็นปลาที่ถูกค้นพบเมื่อปี พ.ศ. 2502 โดยนายดำริ สุขอร่าม  ที่ลุ่มแม่น้ำแม่กลอง ในเขตจังหวัดราชบุรีติดต่อกับเขตจังหวัดกาญจนบุรี โดยปะปนมากับปลาทรงเครื่อง (Epalzeorhynchos bicolor) ต่อมา นายสมพงษ์ เล็กอารีย์ (ผู้ค้นพบปลาปักเป้าสมพงษ์ (Carinotetraodon lorteti), ปลาซิวสมพงษ์ (Trigonostigma somphongsi) และปลาตะเพียนสมพงษ์ (Poropuntius melanogrammus)) ได้ส่งตัวอย่างปลาให้แก่ ดร.ฟอน โวล์ฟกัง เคลาเซวิตซ์ ซึ่งเป็นนักมีนวิทยาชาวเยอรมัน ได้ศึกษาถึงลักษณะทางด้านอนุกรมวิธาน พบว่าเป็นปลาหมูชนิดใหม่ จึงได้ให้ชื่อชนิดว่า sidthimunki เพื่อเป็นเกียรติแก่ นายอารีย์ สิทธิมังค์ รองอธิบดีกรมประมงในขณะนั้น และได้เรียกชื่อสามัญว่า "ปลาหมูอารีย์"
ปลาหมูอารีย์เป็นปลาที่ได้รับการยอมรับว่าเป็นปลาหมูชนิดที่มีสีสันสวยงามมากที่สุด และสถานภาพใกล้สูญพันธุ์อย่างเต็มที่แล้ว ทั้งนี้เนื่องจากถิ่นที่อยู่ไม่กว้างขวาง โดยพบเฉพาะลุ่มแม่น้ำแม่กลองแถบจังหวัดราชบุรีและลุ่มแม่น้ำสาละวินในจังหวัดกาญจนบุรี ในต่างประเทศพบที่แม่น้ำสาขาของแม่น้ำโขงบริเวณเมืองปากเซ ประเทศลาวเท่านั้น แม้ว่าจะมีรายงานเพิ่มต่อมาในปี พ.ศ. 2532 ว่าพบในลำน้ำว้า จังหวัดน่านด้วยก็ตาม  แต่ปรากฏว่าไม่ใช่ปลาหมูอารีย์  หากแต่เป็นปลาหมูน่าน (A.  nigrolineata) ซึ่งเป็นปลาหมูในสกุลเดียวกัน และมีลักษณะและสีสันคล้ายคลึงกัน  สำหรับปลาหมูอารีย์ที่พบในลุ่มแม่น้ำน่านจะพบในเขตจังหวัดพิษณุโลกและบึงบอระเพ็ดด้วย
ดังนั้น ทางกรมประมงจึงได้ออกกฎหมายคุ้มครองการสูญพันธุ์ของปลาหมูอารีย์ในปี พ.ศ. 2535 โดยถือเป็นปลาน้ำจืดสงวนทั้งหมด 4 ชนิด ที่ห้ามซื้อขายและห้ามเลี้ยงนอกจากได้รับอนุญาตก่อน (ที่เหลืออีก 3 ชนิดได้แก่ ปลาตะพัด (Scleropages formosus), ปลาเสือตอลายใหญ่ (Datnioides pulcher) และปลาค้างคาวดอยอินทนนท์ (Oreoglanis siamensis))
แต่ปัจจุบัน มีเอกชนที่สามารถเพาะขยายพันธุ์ได้แล้ว และต่อมาทางกรมประมงก็สามารถขยายพันธุ์ได้อีกด้วยเช่นกัน  

**ดูเพิ่ม**
 ปลาหมูน่าน

**อ้างอิง**
  โลกเกษตร : เปิดโลกปลาสวยงามตัวใหม่สู่วงการธุรกิจ 'ปลาหมูอารีย์' date=2005-12-26 
หมวดหมู่:สัตว์ป่าคุ้มครอง

**แหล่งข้อมูลอื่น**
  รูปและข้อมูลปลาหมูอารีย์
หมูอารีย์
หมูอารีย์
หมูอารีย์
หมูอารีย์หมวดหมู่:สิ่งมีชีวิตเฉพาะถิ่น
หมูอารีย์
หมูอารีย์
หมูอารีย์
หมูอารีย์
หมวดหมู่:ปลาที่พบในลุ่มแม่น้ำน่าน

หมวดหมู่:ปลาแบ่งตามสถานที่พบ
หมวดหมู่:ปลาที่พบในเอเชียตะวันออกเฉียงใต้
ดูเพิ่มที่ ปลาที่พบในลุ่มแม่น้ำเจ้าพระยา ด้วยเป็นลุ่มน้ำเดียวกัน
ปลาหมูน่าน

ปลาหมูน่าน ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Ambastaia nigrolineata ในวงศ์ปลาหมู (Botiidae) มีรูปร่างและสีสันคล้ายคลึงปลาหมูอารีย์ (A. sidthimunki)  ซึ่งเป็นปลาที่อยู่ในสกุลเดียวกัน แต่ว่าปลาหมูน่านลายจะเป็นแถบยาว เมื่อปลาใหญ่ขึ้นมาลายตามยาวจะขาดเป็นท่อน ๆ และจะเกิดลายขวางเพิ่มมากขึ้น โดยที่ลายแถบของปลาหมูน่านจะมีราว 8-10 แถบ ในขณะที่ปลาหมูอารีย์ ซึ่งจะมีแค่ 5-8 แถบ ดังนั้นเมื่อมองด้วยตาเปล่าแล้วจะพบว่า ลายเส้นของปลาหมูน่านจะใหญ่และหนากว่าของปลาหมูอารีย์ 
อีกทั้งเมื่อโตเต็มที่แล้วจะมีขนาดลำตัวใหญ่กว่าปลาหมูอารีย์ คือ มีความยาวประมาณ 10-12 เซนติเมตร
ถูกค้นพบครั้งแรกที่แม่น้ำโขง ในเมืองหาน เขตปกครองตนเองสิบสองปันนา มณฑลยูนาน สำหรับในประเทศไทยพบได้ที่ลำน้ำว้า อำเภอแม่จริม จังหวัดน่าน 
ปลาหมูน่านเคยถูกสับสนว่าเป็นปลาหมูอารีย์ ด้วยเหตุที่มีรูปร่างและสีสันคล้ายคลึงกัน รวมทั้งเคยถูกจับส่งขายเป็นปลาสวยงามโดยใช้ชื่อของปลาหมูอารีย์ด้วย ดังนั้นจึงได้รับฉายาว่าวงการปลาสวยงามว่า "ปลาหมูอารีย์ปลอม"
มีชื่อเรียกในภาษาท้องถิ่นว่า "บง" หรือ "หมูงวง"

**ดูเพิ่ม**
 ปลาหมูอารีย์

**อ้างอิง**
 นิตยสารfishzone vol. 3 no. 24 (พ.ศ. 2545) -  หมูอารีย์

**แหล่งข้อมูลอื่น**
  รูปและข้อมูลปลาหมูน่าน-  หมูอารีย์ หมูน่าน และความแตกต่าง
หมูน่าน
หมูน่าน
หมูน่าน
หมูน่าน
หมูน่าน
หมูน่าน
แดน เฟาท์ส

แดน เฟาท์ส หรือ แดเนียล ฟรานซิส เฟาท์ส เป็นนักอเมริกันฟุตบอลอาชีพในเอ็นเอฟแอล เกิดเมื่อวันที่ 10 มิถุนายน ค.ศ. 1960 แดน เฟาท์สเล่นในตำแหน่งควอเตอร์แบคให้กับทีมซานดีเอโก ชาร์จเจอร์ส ตั้งแต่ปี ค.ศ. 1973 - ค.ศ. 1987

**ประวัติครอบครัว**
โรเบิร์ต เฟาท์ส บิดาของแดน เฟาท์สเป็นโฆษกสนามให้กับทีมซานฟรานซิสโก โฟร์ตีนายเนอร์สมาอย่างยาวนาน จนได้รับการจารึกชื่อในหอเกียรติยศของเบย์ แอเรีย เรดิโอ ในวัยเด็กแดน เฟาท์สเคยเป็นเด็กเก็บลูกบอลของทีมซานฟรานซิสโก โฟร์ตีนายเนอร์ส ปัจจุบันเขาอาศัยอยู่ในเมืองซิสเตอร์ส รัฐออริกอน

**ประวัติการเล่นอเมริกันฟุตบอลอาชีพ**
แดน เฟาท์สถูกดราฟท์เข้าสู่ทีมซานดีเอโก ชาร์จเจอร์สในรอบที่ 3 จากมหาวิทยาลัยออริกอน เขาได้ช่วยพาทีมซานดีเอโก ชาร์จเจอร์สเข้ารอบเพลย์ออฟในช่วงปี ค.ศ. 1979 - ค.ศ. 1982 และผ่านเข้าไปชิงแชมป์สายเอเอฟซี 2 ครั้งในปี ค.ศ. 1980 และค.ศ. 1981 เขาเป็นเจ้าของสถิติควอเตอร์แบคที่ขว้างลูกทำระยะสูงสุดถึง 4 ฤดูกาล เขาสามารถทำระยะจากการขว้างได้เกิน 40,000 หลาตลอดชีวิตการเล่นอเมริกันฟุตบอลอาชีพ ซึ่งถือเป็นสถิติสูงสุดตลอดกาลเป็นอันดับ 3 ของควอเตอร์แบคในเอ็นเอฟแอลทั้งหมด แดน เฟาท์สได้รับการบรรจุชื่อเข้าสู่หอเกียรติยศของนักอเมริกันฟุตบอลอาชีพในปี ค.ศ. 1993
หมวดหมู่:ผู้เล่นอเมริกันฟุตบอล
โทมัส เอฟ. วิลสัน

โทมัส ฟรานซิส วิลสัน, จูเนียร์ (Thomas Francis Wilson, Jr.) เกิดเมื่อวันที่ 15 เมษายน ค.ศ. 1959 เป็นนักแสดงชาวอเมริกัน นักแสดงตลก นักเขียน นักดนตรี นักเขียนภาพ และนักพากย์เสียง เขาจบการศึกษาจาก Arizona State University สาขาการเมืองระหว่างประเทศ เขาเป็นที่รู้จักในบทบาทบิฟฟ์ แทนเน็น (รวมทั้งแสดงในบทหลานและปู่ทวดของเขาเอง) ในภาพยนตร์ไตรภาคเจาะเวลาหาอดีต และบทโค้ช เบน เฟรดริกส์ ใน Freaks and Geeks ของเอ็นบีซี
หมวดหมู่:นักแสดงอเมริกัน
หมวดหมู่:บุคคลจากฟิลาเดลเฟีย
คริสพิน โกลเวอร์

คริสพิน เอลเลียน โกลเวอร์ (Crispin Hellion Glover) เกิดเมื่อวันที่ 20 เมษายน ค.ศ. 1964 เป็นนักแสดงชาวอเมริกัน และยังมีอาชีพนักเขียนภาพ นักสร้างภาพยนตร์ นักประพัธ์ นักดนตรี เขาเป็นที่รู้จักในบทคนประหลาด ๆ อย่างเช่น จอร์จ แม็กฟลายใน เจาะเวลาหาอดีต, เลน ใน River's Edge, สัปเหร่อ ใน What's Eating Gilbert Grape ในต้นยุค 2000 เขาก่อตั้งบริษัทของตัวเองที่ชื่อ Volcanic Eruptions

**แหล่งข้อมูลอื่น**
  เว็บไซต์อย่างเป็นทางการ- name=Crispin Glover-  เว็บไซต์บนมายสเปซ date=2009-06-19 -  TV.com bio and filmography date=2008-10-15 
หมวดหมู่:นักแสดงอเมริกัน
หมวดหมู่:บุคคลจากนครนิวยอร์ก
หมวดหมู่:บุคคลจากลอสแอนเจลิส
หมวดหมู่:บุคคลจากปราก
หมวดหมู่:ผู้กำกับภาพยนตร์ชาวอเมริกัน
ลีอา ธอมป์สัน

ลีอา เคเธอรีน ธอมป์สัน (Lea Katherine Thompson) เกิดเมื่อวันที่ 31 พฤษภาคม ค.ศ. 1961 เป็นนักแสดงและผู้กำกับภาพยนตร์ชาวอเมริกัน เธอมีผลงานเป็นที่รู้จักในบทนำ จากซีรีส์ยอดนิยมในปี 1990 เรื่อง Caroline in the City และยังแสดงเป็นแม่ของมาร์ตี้ แม็กฟลายในภาพยนตร์ไตรภาคเจาะเวลาหาอดีต 

**แหล่งข้อมูลอื่น**
 0000670- 78102-  2009 interview with Bullz-Eye.com
หมวดหมู่:นักแสดงอเมริกัน
หมวดหมู่:บุคคลจากรัฐมินนิโซตา
อีริก สตอลต์ซ

อีริก ฮามิลตัน สตอลต์ซ (Eric Hamilton Stoltz) เกิดเมื่อวันที่ 30 กันยายน ค.ศ. 1961 เป็นนักแสดงชาวอเมริกันที่เคยได้รับการเสนอชื่อเข้าชิงรางวัลลูกโลกทองคำ เป็นที่รู้จักในบทบาทคนมีอารมณ์อ่อนไหวในเรื่อง Mask, Kicking and Screaming, The Waterdance หรือบทอาชญากรโรคจิตในเรื่อง Fiction, Killing Zoe เขายังมีผลงานในภาพยนตร์เรื่อง Fast Times at Ridgemont High, Some Kind of Wonderful, Memphis Belle, The Butterfly Effect, Rob Roy, Little Women, The Rules of Attraction, และ The House of Mirth
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:ผู้กำกับภาพยนตร์ชาวอเมริกัน
รางวัลแซทเทิร์น

รางวัลแซทเทิร์น (Saturn Award) เป็นงานแจกรางวัลที่จัดขึ้นประจำปีโดย Academy of Science Fiction, Fantasy & Horror Films เพื่อให้เกียรติกับภาพยนตร์ รายการโทรทัศน์ และโฮมวิดีโอ แนวบันเทิงคดีวิทยาศาสตร์, จินตนิมิต และสยองขวัญ โดย ดร. โดนัลด์ เอ. รีด ผู้ให้กำเนิดรู้สึกว่าภาพยนตร์ประเภทนี้ไม่เคยได้รับความชื่นชมเท่าที่ควร 
ตัวรางวัลเป็นรูปดาวเสาร์ ที่ล้อมไปด้วยวงแหวนของภาพยนตร์ และเช่นเดียวกับงานแจกรางวัลประเภทอื่นอย่าง รางวัลออสการ์, รางวัลเอมมี, รางวัลแกรมมี รางวัลแซทเทิร์นนั้นได้รับการลงคะแนนจากสมาชิกของสถาบัน นอกจากนี้ยังมีการมอบรางวัลพิเศษอย่าง รางวัลประสบความสำเร็จในอาชีพ
รางวัลนี้เริ่มมีมาตั้งแต่ปี ค.ศ. 1972
หมวดหมู่:รางวัลโทรทัศน์
หมวดหมู่:รางวัลภาพยนตร์
นายหนูดำ

นายหนูดำ หรือพระนามเดิมว่า พระองค์เจ้าอรนิกา เป็นพระราชโอรสในสมเด็จพระเจ้ากรุงธนบุรี  ประสูติแต่เจ้าจอมมารดาอำพัน (ธิดาเจ้าอุปราชจันทร์แห่งเมืองนครศรีธรรมราช ต้นสกุล จันทโรจวงศ์) 
มีพระโอรส-พระธิดา ดังรายพระนาม ดังนี้- คุณชายกลิ่น- คุณชายเพ็ง- คุณชายช้าง- คุณชายปาน- คุณชายตลับ- คุณหญิงคลี่
สิ้นพระชนม์โดยถูกสำเร็จโทษพร้อมกับเจ้าฟ้ากรมขุนกษัตรานุชิต และเจ้าจอมมารดาสำลี ในคราวเหตุกบฏเจ้าฟ้าเหม็น เมื่อวันพุธ ขึ้น 5 ค่ำ เดือน 10 จ.ศ. 1171 ตรงกับวันที่ 13 กันยายน พ.ศ. 2352 ทรงเป็นบรรพบุรุษแห่งสกุล รัตนภาณุ
หมวดหมู่:พระราชโอรสในสมเด็จพระเจ้าตากสินมหาราช
หมวดหมู่:บุคคลที่เสียชีวิตในปี พ.ศ. 2352
หมวดหมู่:ผู้ถูกสำเร็จโทษด้วยท่อนจันทน์
หมวดหมู่:เจ้านายที่ถูกถอดจากฐานันดรศักดิ์
หอสมุดรัฐสภา

หอสมุดรัฐสภาอเมริกัน
หอสมุดรัฐสภา (Library of Congress) สถาบันด้านวัฒนธรรมที่เก่าแก่ที่สุดของสหรัฐอเมริกาและเป็นหอสมุดแห่งชาติ ก่อตั้งเมื่อปี ค.ศ. 1800 ตามกฎหมายของรัฐสภาอเมริกัน เป็นหน่วยงานที่แต่งตั้งโดยประธานาธิบดีภายใต้ความเห็นชอบของสภาสูงเพื่อให้เป็นแหล่งข้อมูลด้านกฎหมายของรัฐบาล ตั้งอยู่ในพื้นที่อาคาร 3 หลังในวอชิงตันดีซี ถือเป็นหอสมุดที่ใหญ่ที่สุดในโลกว่าด้วยชั้นหนังสือและจำนวนหนังสือที่มากที่สุด มีหัวหน้าคนปัจจุบันคือ คาร์ลา เฮย์เดน
ในยุคแรกหอสมุดรวบรวมข้อมูลเอกสารส่วนใหญ่เป็นของรัฐสภา ต่อมาเมื่อเกิดเหตุการณ์เพลิงไหม้ในปี ค.ศ. 1814 ทำให้เอกสารถูกทำลายไป ในปี ค.ศ. 1815 รัฐสภาอเมริกันได้ซื้อห้องสมุดของโทมัส เจฟเฟอร์สัน อดีตประธานาธิบดี ซึ่งมีขนาดใหญ่เป็น 2 เท่าของหอสมุดรัฐสภาอเมริกัน และเปลี่ยนรูปแบบจากข้อมูลเฉพาะรัฐสภาเป็นห้องสมุดข้อมูล ค้นคว้า อ้างอิงทั่ว ๆ ไป
ในปี ค.ศ. 1897 ได้ปรับปรุงห้องสมุดและจัดระบบใหม่โดยได้ย้ายไปอยู่ตึกใหม่ที่อยู่ใกล้ ๆ กัน ในศตวรรษที่ 20 ให้บริการแก่ห้องสมุดต่าง ๆ ได้จัดห้องใหม่ให้เป็นสากล และได้มาตรฐานทั้งขอบเขตและเนื้อหา 
ในสงครามโลกครั้งที่ 2 จัดทุนรางวัลและการบริจาคสำหรับกิจกรรมทางวัฒนธรรม ต่อมาปี 1939 เปิดตึกที่เป็นสาขา ต่อมาค.ศ. 1981 ข้อมูลข่าวสารต่าง ๆ เพิ่มมากขึ้นเป็น 2 เท่า จึงได้เพิ่มตึกที่ 3 ขึ้น ในปี ค.ศ. 1990 จำนวนวัสดุห้องสมุด ได้เพิ่มขึ้นในอัตรา 7,000 รายการต่อวัน มีวัสดุทุกรูปแบบ และเกือบทุกภาษามากกว่า 90 ล้านชิ้น หนังสือ 15 ล้านเล่ม 37 ล้านต้นฉบับตัวเขียน (รวมต้นฉบับตัวเขียนลายมือของประธานาธิบดี สหรัฐอเมริกา 23 คน) แผนที่ 4 ล้านแผ่น เครื่องดนตรี 7 ล้านชิ้น ซึ่งรวมวัสดุที่เกี่ยวข้องด้วย ภาพถ่าย 2 ล้านภาพ ภาพยนตร์ 125,000 ม้วน แถบบันทึกเสียง/บันทึกภาพ/ โปสเตอร์ ระบบคอมพิวเตอร์ และฐาน ข้อมูลหลายสิบล้าน

**อ้างอิง**
หมวดหมู่:หอสมุดวิจัย
หมวดหมู่:สิ่งก่อสร้างในวอชิงตัน ดี.ซี.
หมวดหมู่:หน่วยงานของรัฐสภาสหรัฐ
เจาะเวลาหาอดีต ภาค 2

เจาะเวลาหาอดีต ภาค 2 (Back to the Future Part II) เป็นภาพยนตร์ในปี 1989 เป็นภาคต่อของภาพยนตร์เรื่อง เจาะเวลาหาอดีต ที่ออกฉายในปี 1985 กำกับโดย โรเบิร์ต เซเม็กคิส และเขียนบทโดยเซเม็กคิสและบ็อบ เกล สำหรับภาค 2 และ ภาค 3 หรือ เจาะเวลาหาอดีต ภาค 3 นั้นถ่ายทำต่อเนื่องกัน และออกฉายหลังจากนั้นอีก 6 เดือนต่อมา
ภาค 2 เป็นเรื่องราวการผจญภัยของ มาร์ตี้ แม็กฟลาย และ ด็อก เอ็มเม็ตต์ บราวน์ ที่พวกเขาใช้ไทม์แมชชีน ยานเดอลอรีน ที่สามารถบินได้แล้ว และไม่จำเป็นต้องใช้พลังงานจากพลูโตเนียม ข้ามเวลาไปในปี 2015 และปี 1985 อีกมิติเวลาหนึ่งและปี 1955 ภาค 2 จบด้วยเรื่องราวที่น่าตื่นเต้น ที่ปัญหาทุกอย่างจะจบในภาค 3

**เนื้อเรื่อง**
ตอนจบของเจาะเวลาหาอดีตภาค 1 ที่ ดร. เอ็มเม็ตต์ บราวน์ ขับรถเดอลอรีนเพื่อไปท่องอนาคต แต่แล้วเอ็มเม็ตต์ก็กลับมาภายในไม่นานนักด้วยท่าทีร้อนรนเพื่อมารับมาร์ตี้และเจนนิเฟอร์ไปสู่อนาคต เอ็มเม็ตต์เล่าว่าในอนาคตเกิดปัญหากับลูกของมาร์ตี้และเจนนิเฟอร์ พวกเขาต้องไปช่วยกันแก้ไข

**แหล่งข้อมูลอื่น**
 Back to the Future Part II- Back to the Future Part II- Back to the Future Part II- Back to the Future Part II
หมวดหมู่:เจาะเวลาหาอดีต
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์ที่กำกับโดย โรเบิร์ต เซเมกคิส
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์ภาคต่อ
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
เจาะเวลาหาอดีต ภาค 3

เจาะเวลาหาอดีต ภาค 3 (Back to the Future Part III) เป็นภาพยนตร์ที่ออกฉายเมื่อ 25 พฤษภาคม ค.ศ. 1990 เป็นภาค 3 ในภาพยนตร์ไตรภาคเจาะเวลาหาอดีต เป็นภาพยนตร์นิยายวิทยาศาสตร์ ตะวันตก ที่ใช้เครื่องไทม์แมชชีนเดินทางข้ามเวลาไปยุคตะวันตกในปี 1885 โดยมาร์ตี้ แม็กฟลาย (ไมเคิล เจ. ฟ็อกซ์) และ ดร. เอ็มเม็ตต์ บราวน์ (คริสโตเฟอร์ ลอยด์)

**อ้างอิง**

**แหล่งข้อมูลอื่น**
 Back to the Future Part III- Back to the Future Part III- Back to the Future Part III- Back to the Future Part III
หมวดหมู่:เจาะเวลาหาอดีต
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2533
หมวดหมู่:ภาพยนตร์ที่กำกับโดย โรเบิร์ต เซเมกคิส
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์ภาคต่อ
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแอริโซนา
วิกิพีเดีย:เสนอบทความคุณภาพ/เจาะเวลาหาอดีต

=== เจาะเวลาหาอดีต**
เจาะเวลาหาอดีต ถูกเสนอเมื่อ 2 มกราคม พ.ศ. 2552 และจะได้รับการพิจารณาภายในวันที่ 16 มกราคม พ.ศ. 2552
 เสนอชื่อ ผู้ใช้:Sry85
สนับสนุน 
# สนับสนุน --Tinuviel | พูดคุย 01:19, 5 มกราคม 2552 (ICT)
#
คัดค้าน
#
#
เสนอแนะการปรับปรุง
#
เม่นใหญ่แผงคอยาว

เม่นใหญ่แผงคอยาวจัดแสดงในสวนสัตว์
thumb
thumb
thumb
thumb
thumb
thumb
thumb
เม่นใหญ่แผงคอยาว (Malayan porcupine, Himalayan porcupine, Large porcupine; Hystrix brachyura) เป็นเม่นขนาดใหญ่ หูและหางสั้น ขนตามลำตัวสีดำหรือสีน้ำตาลเข้มเกือบดำ มีขนแข็งแหลมและยาวมากบนหลังและสะโพก ซึ่งขนดังกล่าวจะชี้ตรงไปทางด้านหลัง ก้านขนมีสีขาว บางเส้นอาจมีวงสีดำสลับอยู่ ขนแผงคอยาวประมาณ 3-6 เซนติเมตร มีสีน้ำตาลเข้ม มีฟันหน้าที่ใหญ่ยาวและแข็งแรงมาก
มีความยาวลำตัวและหัว 63.5-72.5 เซนติเมตร ความยาวหาง 6.4-11.4 เซนติเมตร น้ำหนัก 20-27 กิโลกรัม
มีการกระจายพันธุ์ในเนปาล, อินเดีย, ภูฏาน, จีน, บังกลาเทศ, พม่า, ไทย, ลาว, กัมพูชา, เวียดนาม, มาเลเซีย, เกาะบอร์เนียวและเกาะสุมาตรา
สามารถปรับตัวให้อยู่ในสภาพแวดล้อมที่หลากหลายได้ ทั้งป่าสมบูรณ์และป่าเสื่อมโทรมที่ผ่านการทำลายมาแล้ว หลับนอนในโพรงที่ขุดขึ้นมาเอง บริเวณปากโพรงจะปกคลุมด้วยพืชรกชัฏเพื่ออำพราง ออกหากินในเวลากลางคืน กินอาหารจำพวกรากพืช หน่อไม้ เปลือกไม้ ผลไม้สุกที่ร่วงจากต้น กระดูกสัตว์รวมทั้งเขาสัตว์ด้วย เช่น เขาของเก้งหรือกวางที่ผลัดทิ้งเพื่อเพิ่มแคลเซี่ยมให้กับร่างกาย อีกทั้งเป็นการขัดฟันไม่ให้ยาวเกินไปในตัวด้วย นอนหลับในเวลากลางวันในโพรง โดยจะลากเอาเขาหรือกระดูกสัตว์เข้ามาแทะถึงในโพรง 
เมื่อพบศัตรูจะกระทืบเท้าเสียงดัง หากไม่สำเร็จจะค่อย ๆ เดินหนี หากศัตรูยังตามมา จะวิ่งหนีรวดเร็วและหยุดอย่างกะทันหัน เพื่อให้ศัตรูหยุดไม่ทันและถูกหนามแหลมทิ่ม 
โดยปกติจะสั่นขนของตัวเองอยู่เสมอ ทำให้มักได้ยินเสียงการกระทบกันของเส้นขนอยู่บ่อย ๆ ซึ่งเป็นการอวดศักยภาพของตัวเอง หรือแม้แต่เดินธรรมดา ๆ ก็จะได้ยินเสียงเส้นขนลากกับพื้น เม่นใหญ่แผงคอยาวออกลูกครั้งละ 2-3 ตัว มีอายุสูงสุดในที่เลี้ยง 27 ปี

**อ้างอิง**

**แหล่งข้อมูลอื่น**
 เม่นใหญ่แผงคอยาว date=2012-06-18 
หมวดหมู่:วงศ์เม่นโลกเก่า 
หมวดหมู่:สัตว์ป่าคุ้มครอง
พระนเรนทรราชา

สมเด็จเจ้าฟ้าเรนทรราชกุมาร หรือ พระนเรนทรราชา เป็นพระราชโอรส ในสมเด็จพระเจ้ากรุงธนบุรี และเป็นลำดับที่ 3 ที่ประสูติแต่ กรมบริจาภักดีศรีสุดารักษ์ ได้รับราชการจนได้รับพระราชทาน ให้ดำรงบรรดาศักดิ์และราชทินนามที่ พระนเรนทรราชา พระองค์มีพระอนุชาและพระขนิษฐาร่วมพระมารดา คือ - สมเด็จเจ้าฟ้าชายทัศพงศ์ ต้นราชสกุลพงษ์สิน
*สมเด็จเจ้าฟ้าชายทัศไภย เป็นพระบิดาของ เจ้าจอมมารดาน้อย ในรัชกาลที่ 4 ต้นสกุล นพวงศ์ และสุประดิษฐ์ ณ อยุธยา- สมเด็จเจ้าฟ้าหญิงปัญจปาปี เป็นพระชายาในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุล อิศรางกูร ณ อยุธยา
พระองค์สิ้นพระชนม์ในรัชกาลที่ 3 ถือเป็นต้นสกุล "รุ่งไพโรจน์"

**พระโอรส-พระธิดา**
พระองค์มีพระโอรส-พระธิดา คือ- นายฉลองไนยนาถ (จุ้ย)- พระณรงค์ (วงศ์)- หลวงมหาวิสูตรโกษา (เกษม)- คุณหญิงขำ- พระยาอุทัยธรรม (นุด)- พระราชาภิมณฑ์ (นัด)- หลวงพิพัฒนสุนทร (นาค)- คุณหญิงจั่น- คุณหญิงแสง- พระยาจิรายุมนตรี (รุ่ง)- คุณหญิงอ่วม- คุณหญิงฝอย- คุณหญิงทับ- คุณหญิงปริก- คุณชายอินทนิล- คุณหญิงอัมพร- คุณหญิงอำพัน- คุณหญิงสุด

**อ้างอิง**
หมวดหมู่:พระราชโอรสในสมเด็จพระเจ้าตากสินมหาราช
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เจ้านายที่ถูกถอดจากฐานันดรศักดิ์
ฮิวอีย์ลูวิสแอนด์เดอะนิวส์

ฮิวอี ลูวิส แอนด์ เดอะ นิวส์ (Huey Lewis and the News) เป็นวงดนตรีอเมริกัน ที่เคยชนะรางวัลแกรมมี่ เคยได้รับการเสนอชื่อเข้าชิงรางวัลออสการ์ เริ่มก่อตั้งวงในซานฟรานซิสโก รัฐแคลิฟอร์เนีย พวกเขามีเพลงดังในระหว่างทศวรรษ 1980 ถึงต้นทศวรรษ  1990 
พวกเขามีผลงานอัลบั้มอันดับ 1 ชุด Sports ที่โด่งดังเนื่องจากความโด่งดังของช่องเอ็มทีวีด้วย จากนั้นพวกเขาประสบความสำเร็จในระดับนานาชาติ จากการมีเพลง "The Power of Love" ที่เป็นเพลงในภาพยนตร์เรื่อง เจาะเวลาหาอดีต และก็ขึ้นถึงอันดับ 1 บนชาร์ทบิลบอร์ดด้วย
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:ศิลปินสังกัดไครเซลิสเรเคิดส์
หมวดหมู่:ศิลปินสังกัดอีเล็คตร้าเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2522
วัดนางพญา (จังหวัดสุโขทัย)

วัดนางพญา เป็นโบราณสถานภายในกำแพงเมืองทางทิศตะวันออก อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย  ตั้งอยู่บนแนวแกนเดียวกันกับวัดสวนแก้วอุทยานใหญ่ และวัดเจดีย์เจ็ดแถว มีจุดเด่นคือกำแพงลวดลายปูนปั้นที่มีสภาพสมบูรณ์ ปรากฏอยู่บนผนังวิหารด้านตะวันตกเฉียงเหนือของวิหาร

**ประวัติของวัดนางพญา**
ประวัติของวัดแห่งนี้บอกไว้ว่า “นายเทียน ชาวบ้านในท้องถิ่นได้กราบทูลรัชกาลที่ 6 โดยอ้างเรื่องราวที่อ่านมาจากตำนานฉบับหนึ่งที่ไฟไหม้ไปแล้วว่า วัดนี้สร้างโดย นางพสุจเทวี ธิดาพระเจ้ากรุงจีน ซึ่งเป็นมเหสีของพระร่วง อย่างไรก็ตามไม่มีหลักฐานทางโบราณคดีสนับสนุนคำพูดดังกล่าว...” 

**สถาปัตยกรรม**
วัดนางพญา มีบริเวณกว้างขวางพอสมควร ภายในวัดมีเจดีย์ทรงลังกาประกอบซุ้มเรือนธาตุเป็นประธาน ก่อด้วยศิลาแลงสูงใหญ่ และมีสภาพสมบูรณ์รอบฐานเจดีย์ มีเสาโคมไฟโดยตลอด มีบันไดขึ้นไปบนเจดีย์ และมีวิหารซึ่งขนาดเจ็ดห้อง ซึ่งเป็นผังที่นิยมสร้างกันในแบบสุโขทัยและสถาปัตยกรรมเมืองเหนือ ภายในวิหารตามเสาทุกด้านมีเทพพนมและลวดลายต่างๆ ทำด้วยสังคโลกไม่เคลือบ
จุดเด่นของวัดนี้คือมีผนังเหลืออยู่ด้านหนึ่งโดยมีลวดลายปูนปั้น (Stucco Decoration) ที่สวยงามอยู่ แต่ปัจจุบันหลุดลอกออกไปพอสมควรแล้ว ทั้งนี้มีการสร้างหลังคาสังกะสีคลุมผนังไว้อีกทีเพื่อการอนุรักษ์ ผนังดังกล่าวเป็นผนังที่ไม่มีหน้าต่าง แต่มีช่องอากาศตามแบบสุโขทัยและอยุธยาตอนต้น   

**ประติมากรรมปูนปั้นวัดนางพญา**
ลายปูนปั้นที่วัดนางพญาประกอบด้วย รูปลวดลายกึ่งมนุษย์กึ่งวานรกำลังวิ่ง รูปลวดลายพรรณพฤกษาและรูปเทพพนม ซึ่งได้รับรูปแบบศิลปะเป็นอิทธิพลมาจากศิลปะล้านนาและศิลปะจีน

**ระเบียงภาพ**

**อ้างอิง**

**แหล่งข้อมูลอื่น**
หมวดหมู่:อุทยานประวัติศาสตร์ศรีสัชนาลัย
นางพญา
พลัสวัน

พลัสวัน (Plus One) คือวงดนตรีบอยแบนด์ ชาวอเมริกัน สมาชิกของวงประกอบไปด้วย เนต โคล, เกบ คอมบ์ส, Jeremy Mhire, เจสัน เพอร์รี และนาธาน วอลเตอร์ส ก่อตั้งและรวมวงภายหลังค่ายที่สังกัดประสบความสำเร็จกับวงบอยแบนด์อย่างเอ็นซิงก์ และแบ็กสตรีตบอยส์
พลัสวันออกจำหน่ายอัลบั้มแรกชื่อว่า เดอะพรอมิส (The Promise) ในเดือนพฤษภาคม พ.ศ. 2543 และแยกย้ายกันไปในปี พ.ศ. 2546 ภายหลังออกอัลบั้มสุดท้ายที่ชื่อว่า เอ็กซ์โซดัส (Exodus) 

**ผลงาน**
 2543 - เดอะพรอมิส - 2545 - ออปเวียส- 2545 - คริสต์มาส- 2546 - เอ็กซ์โซดัส 
หมวดหมู่:กลุ่มดนตรีสัญชาติอเมริกัน
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2543
หมวดหมู่:กลุ่มดนตรีจากรัฐเทนเนสซี